Му’Ин Әд-Дин Натанзи — Қазақстан Энциклопедиясы
"Му’Ин Әд-Дин Натанзи — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Му’Ин Әд-Дин Натанзи — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Му’Ин Әд-Дин Натанзи — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 183
TEXT: Қазақстан Энциклопедиясы Му’ин әд-Дин Натанзи – 15 ғ-да парсы тілінде жазған тарихшы, Әмір Темір ұрпақтарының біріне арналған “Ескендір анонимі” атты тарихи шығарманың авторы. Аты-жөніне қарағанда Исфахан уәлаятының Натанзи қыстағында туған болса керек. Му’ин әд-Дин Натанзи жайлы мәлімет жоқтың қасы, сондықтан көп уақытқа дейін оның еңбегі авторы белгісіз шығарма саналып келді. Дәулет шаһ Самарқанди парсы әдебиетінің тарихы жөніндегі еңбегінде осы аталған шығарманың авторын анық көрсетіп жазған. Әмір Темір ұрпақтары билеген Иран мемлекетіндегі ғұламаларды атай келіп, “Мунтахиб аттауарихи Му’инидің” авторы сол кездегі үздік ғалым екенін және сарай шежірешісі болғанын айтады. Му’ин әд-Дин Натанзи өз шығармасын 1413 – 14 ж. жазып бітірген. Бұл шығарма жайлы тұңғыш жазған В. Бартольд әуелде оның авторы Мусеви деп есептеген. Кейін ол Мусевидің еңбегі “тарихи Хайрат” деп аталатынын анықтап, Ескендірге арналған шығарманы “Ескендір анонимі” деп атауды ұсынды. Бартольд автордың аты-жөнін, ал 1929 ж. шығарманың екі нұсқасы бар екенін анықтады. Му’ин әд-Дин Натанзи шығармасының 1-нұсқасының екі көшірмесі Ресей ҰҒА Шығыстану институтының санктпетербург бөлімшесінде, Британ мұражайында және 2-нұсқасының бір көшірмесі Париждегі ұлттық кітапханада сақтаулы. Екінші нұсқасының үзінділерін Ж. Тегеран қаласында бастырып шығарды. } }}} } }}} | Бұл үлгі мақалаларды автоматты түрде қосады
